În ultima săptămână s-au înregistrat 54 de cazuri nou-confirmate de rujeolă în nouă judeţe şi în municipiul Bucureşti, anunţă Centrul Naţional de Supraveghere şi Control al Bolilor Transmisibile (CNSCBT).

Din cele 54 de cazuri nou-confirmate, în perioada 9-13 septembrie, aproape jumătate, respectiv 26, au fost raportate în județul Brașov.

Alte 11 cazuri au fost înregistrate în Sălaj, 7 în municipiul Bucureşti, 3 în Dolj, 2 în Timiş şi câte unul în Covasna, Dâmboviţa, Ialomiţa, Iaşi şi Mureş.

Ca urmare, numărul total al îmbolnăvirilor, în România, raportate până în 13 septembrie, a ajuns la 18.268, din care 64 de decese.

Cele mai multe cazuri, 16.916 s-au înregistrat la persoane care nu –sau vaccinat deloc, 826 la persoane care au primit o doză de vaccin şi 371 la persoane care au primit două doze de vaccine, relatează news.ro.

6.134 de cazuri s-au înregistrat la copii din grupa 1-4 ani şi 3.880 la copii mai mici de un an.

Rujeola (pojarul) este o boală infecţioasă care adesea duce la complicaţii. Din patru persoane care fac rujeolă, una are nevoie de spitalizare, iar pentru unul din 1.000 de bolnavi de rujeolă, boala este mortală.